Lea Joutseno ja Sirkka Sari loistavat uusissa dvd-julkaisuissa - ePressi
Lea Joutseno ja Sirkka Sari loistavat uusissa dvd-julkaisuissa	Lea Joutseno ja Sirkka Sari loistavat uusissa dvd-julkaisuissa
Tiedote.	Julkaistu: 16.04.2014 klo 15:11
Julkaisija: Kansallinen audiovisuaalinen instituutti	Valentin Vaalan komediat Rikas tyttö (1939) ja Neiti Tuittupää (1943) ovat nyt myynnissä hyvin varustelluissa verkkokaupoissa, myymälöissä sekä KAVIn keskuksessa Sörnäisissä. Toimittajien on mahdollista pyytää arvostelukappale. Suomi-Filmin klassikot -sarjassa julkaistuilla dvd-levyillä on mukana myös mielenkiintoisia lisämateriaaleja.
Rikkaan tytön pääosassa nähdään Sirkka Sari, jolle elokuva jäi viimeiseksi. Sari menehtyi traagisesti Aulangolla elokuvan päätösjuhlassa. Elokuva aloitti Valentin Vaalan ja elokuvan toista naispääosaa esittävän Lea Joutsenon komediaelokuvien sarjan. Sarin tulkitsema Anni Hall on hemmoteltu seurapiirityttö, jonka elämään kuuluu lähinnä ratsastusta ja juhlimista. Kaikki muuttuu hänen koettuaan ”suuren seikkailun” Vinter-nimisen miehen (Olavi Reimas) pelastaessa hänet humalaisen ahdistelulta.
Lisämateriaaleina nähdään lyhytelokuva Suomi-Filmi Oy:n toiminnasta, Salon Lindbladin vaatemuotia esittelevä mainos sekä komedia Pelle Petteri. Tämä Aino ja Tatu Pekkarisen käsikirjoittama huvinäytelmä kertoo valelääkäriksi ryhtyvästä kunnanlääkärin pojasta, jota esittää Hannes Häyrinen.
Hilja Valtosen Opettajan villikko (1928) -romaaniin perustuvassa Neiti Tuittupäässä seurataan ensin Tipulin (Lea Joutseno) opiskelijaelämää Helsingissä ja myöhemmin hänen uraansa sairaanhoitajana. Vanhaksipiiaksi leimatun Tipulin suosiota kalastelevat sekä sairaalan ylilääkäri että hänen lapsuudenystävänsä viulistina mainetta saavuttanut Erkki Erä (Tapio Nurkka).
Toukokuussa julkaistaan dvd:llä suomalais-neuvostoliittolainen yhteistuotanto Sampo (Aleksandr Ptushko, 1959). Restauroitu elokuva hehkuu upeissa Sovcolor-väreissä!
Lisätiedot, arvostelukappaleet ja pressikuvat:Marjo Pipinen, viestintässistentti/KAVImarjo.pipinen@kavi.fi, puh. 0295 338 012
neiti-tuittupaa_dvd-kansi.jpg
rikas-tytto_dvd-kansi.jpg
16.04.2014 klo 15:11 | Toimiala: Kulttuuri ja taide